als id fi fi en fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi en fi et fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi eo en fi fi fi fi de fi fi fi fi fi fi fi fi cs fi fi fi fi fi fi fi fi fi fi fi de fi fi fi fi fi cs fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi es fi
Nyt vähän sisustusjuttuja pitkästä aikaa. Kesällä löytyi eteisen ennen tyhjää seinää somistamaan mänty -aiheinen kasvitaulu.
Olen etsinyt jo pitemmän aikaa kirppareilta jotakin mielellään luontoaiheista opetustaulua tähän eteisen seinälle, mutta sopivaa kuva-aihetta ei oikein ole tullut vastaan. Niinpä kesällä Mikkelin Kenkäveron myymälästä löytyi tällainen uustuotantoa oleva mäntyaiheinen kasvitaulu, joka on oikein kiva sekin.
Koulujen kasviopin opetustaulukuvitukset ovat Ebba Masalinin käsialaa. Masalinin kuvitukset ovat hienoja, tunnelmallisia, voimakkaita mutta samalla herkkiä. Taidemaalari ja kuvittaja Ebba Masalin syntyi Mikkelissä 1873 ja nämä hänen mustapohjaiset 1900-luvun alussa koulujen opetustauluihin tekemänsä kuvitukset ovat varmastikin hänen tuotannostaan tunnetuimpia.
Ostin taulun lisäksi muutaman postikortin erilaisilla kasvikuvituksilla. Näitä voikin sitten kehystää ja laittaa seinälle myöskin. Taito Itä-Suomi painattaa taulujen ja korttien lisäksi Masalinin kuvituksia myös tekstiileihin kuten pussilakanoihin ja keittiöpyyhkeisiin.
at elokuuta 14, 2022 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: kasvitaulu, opetustaulu, rakennusblogi, sisustus, sisustusblogi, sisustustaulu
Kesä on hurahtanut jo elokuuhun ja sadonkorjuuaikaan. Viime puutarhapäivityksessä kotipuutarhan taimet olivat vielä ihan pikkuisia, joten tässä nyt koostetta kuinka kasvien kesä on mennyt.
Taimikasvatus onnistui tänä vuonna yli odotusten. Pientä haastetta kasvukaudelle aiheutti toki kun kasvihuone asettui paikalleen vasta heinäkuussa. En ollut varma, että hankinko sitä vielä tänä vai vasta ensi kesänä ja lisäksi keväällä sairastettu korona sotki muutenkin kevään hommat ja aikataulut. Mutta kasvihuone on nyt joka tapauksessa paikallaan.
Kaikki kasvit ovat itse siemenestä kasvatettuja paitsi kesäkurpitsat, joista yhden ostin taimena ja kaksi tainta sain lahjaksi. Myös mansikan taimista osa on vanhoja ja osa ostettuja. Toisen runkotomaattilajikkeen siemenet eivät lähteneet itämään oikein ollenkaan eikä kukkakaalin kasvatus ei onnistunut. Ruusukaalit ovat kysymysmerkki, tuleeko niistä satoa, vaikka ovat ihan hyvin kasvaneetkin.
Tomaatit, kurkut ja paprikat pääsivät siis muuttamaan kasvihuoneeseen heinäkuussa ja ovat siellä hyvin viihtyneet ja kasvaneet. Kirjoitan myöhemmin lisää kasvihuoneen valinnasta, perustusratkaisusta ja kokoamisesta. Tosin hyvin kasvit kyllä viihtyivät sitä ennen terassillakin, mutta toki kasvukausi pitenee merkittävästi kasvihuoneen avulla, etenkin nyt kun yöt alkavat olla jo melko viileitä. Onneksi lähiajoiksi on luvattu hellettä päiviksi, joten eiköhän tomaattien kypsyminen pääse jatkumaan hyvin.
Kolmessa kasvatuslaatikossa on vihanneksia, joita onkin saanut korjata satona pitkin kesää alkaen kevään retiiseistä, pinaatista, perunasta ja nauriista siirtyen herneisiin ja nyt odotellen kesäkurpitsojen ja avomaankurkkujen satoa. Iloinen yllättäjä olivat tänä kesänä maissit, jotka ulos muuttaessaan taimina olivat lievästi sanoen lannistuneen oloisia, mutta vallan reipastuivat ja ovat viihtyneet kasvupaikallaan.
Mukavaa elokuuta ja sadonkorjuuaikaa kaikille!
at elokuuta 08, 2022 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: kotipuutarha, luomuviljely, paprikan kasvatus, puutarha, tomaatin kasvatus
Sisältää mainoslinkkejä, mainoslinkit merkitty *-merkillä
Meillä lämpiää sauna yleensä pari kertaa viikossa, ja tässä näin myös rantasaunasesongin alkaessa esittelen muutaman lempisaunatuotteen. Nämä kaikki ovat olleet käytössä pitkän aikaa, joten niitä voi todella suositella ja saunatuotteethan ovat myös tosi kivoja ja käytännöllisiä lahjavinkkejä tai tuliaisia kesävierailuille ja kesäjuhliin.
Lapuan Kankureiden pellavaiset Onni -pesimet* ovat olleet meillä käytössä kauan. Pesimen voi pestä silloin tällöin koneessa kuudessakympissä ja sitten se onkin taas kuin uusi. On siis ekologinen valinta ja kestää käytössä pitkään. Lapuan Kankureilla on muitakin ihania saunatuotteita kuten laudeliinoja. Joissain malleissa on hauskasti toisella puolella vastavärit, kuten meidän metsä-aiheisessa laudeliinassa, jolloin liinaan saa eri ilmettä riippuen kummin päin sitä pitää. Tätä ei taida enää olla valikoimissa, mutta muita samalla tekniikalla kudottuja saunatekstiilejä kylläkin.
Toisaalta myös joskus Kreikasta ostettu luonnonpesusieni on käytössä edelleen sekin. Luonnonpesusieni* on siis Välimeressä kasvava merisieni ja se on siten myöskin hyvin ekologinen vaihtoehto pesusieneksi. Luonnonpesusieni kannattaa kuivattaa käytön jälkeen huolella, niinkuin toki muutkin pesusienet.
Hamam -pyyhe oli itselleni uusi tuttavuus muutama vuosi sitten ja se on sittemmin muuttanut rantakassiin pysyvästi. Se on etenkin kesäaikaan kiva siinä mielessä, että se on hyvin kevyt, ohut ja pieneen tilaan mahtuva pyyhe, joten se on helppo napata rantakassiin uimareissuille tai reppuun eräretkille mukaan. Hamam -pyyhe ohuudestaan huolimatta kuivaa tosi hyvin ja toisin kuin karheutuva frotee, se pysyy pehmeänä. Se myös kuivuu käytön jälkeen nopeasti. Lisäksi pyyhe käy vallan hyvin vaikka torkkupeittona tai muuna lämmikkeenä viileinä kesäiltoina. Kannattaa kokeilla, jos tämä on uusi tuttavuus! Kaurilan Saunan verkkokaupasta löytyy kauniita hamam -pyyhkeitä ja kylpytakkeja*.
Tutustuttuani Gua Sha -ruusukvartsirolleriin*, on se ollut päivittäisessä käytössä siitä asti. Rollerin idea on siis rullailla kasvojen ihoa, jolloin esimerkiksi hoitoöljyt ja voiteet imeytyvät paremmin ja ylipäänsähän tällainen rullailu virkistää ja rentouttaa. Jo pelkästään se virkistää, että kivi on mukavan viileä ja rollerin voi laittaa jääkaappiin, niin on sitten vielä viileämpi käytettäessä. Gua Sha perustuu kiinalaiseen lääketieteeseen, jonka mukaan tällainen käsittely muun muassa poistaa kuona-aineita ja tehostaa verenkiertoa. Minulla on myös Jade hierontalasta, mutta sitä en ole päivittäin käyttänyt, se on kyllä niska-alueen jumeille hyvä.
Sauna olikin meillä vielä vaiheessa käyttöönottotarkastuksessa, joten se tarkastetaan nyt kesällä talon lopputarkastuksen yhteydessä. Mukavaa kevättä ja alkukesää kaikille!
at toukokuuta 26, 2022 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: gua sha, hamam-pyyhe, Kaurilan Sauna, luonnonpesusieni, pellavapesin, saunatuote
keskiviikko 11. toukokuuta 2022
Tässä pieni katsaus toukokuun alun tilanteeseen esikasvatettavien osalta. Omiin ruukkuihinsa on nyt koulittu tomaatin ja paprikan taimet. Kirsikkatomaatit ovat seuraavana vuorossa koulittavaksi.
Pieni yllätys oli jo päiväyksen reippaasti ylittäneet vesimelonin siemenet, joista kaikki innostuivat itämään, vaikka ensin oli kovin hiljaista purkin pohjalla. Viime kesänä yritin ensimmäisen kerran vesimeloneja kasvattaa, mutta en saanut niitä tätä vaihetta pidemmälle. Koetetaan siis tänä vuonna uudestaan! Vesimelonit tarvitsevat paljon lämpöä, ovathan ne trooppisten maiden kasveja. Samoin paprikat kaipaavat paljon lämpöä jo taimikasvatusvaiheessa.
Idätysvaiheessa parhaaksi paikaksi on osoittautunut kylppärin lattia. Se on paitsi lämmin, myös paikkana hämärä, jota jotkut siemenet kaipaavat itääkseen. Sitten kun siemenet ovat lähteneet itämään, siirrän ne joko pohjois- tai eteläikkunalle riippuen paljonko kunkin lajin taimet kaipaavat valoa ja lämpöä. Eli paprikat eteläpuolelle ja tomaatit pohjoispuolelle. Viimeisimpänä laitoin kasvihuonekurkut, maissit ja kesäkurpitsat itämään. Loput siemenet menevätkin suoraan avomaalle kesäkuun alussa säistä riippuen.
Esikasvatuksessa on siis tällä kertaa:
Jännä nähdä miten kylmempi kevät vaikuttaa, että pääseekö näitä viemään kesäkuun alussa jo ulos. Säiden mukaanhan tässä edetään.
at toukokuuta 11, 2022 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: esikasvatus, paparika, paprikantaimi, puutargablogi, puutarha, tomaatintaimi, tomaatti
perjantai 8. huhtikuuta 2022
Puutarhakirjoja ja kotipuutarhurin säästövinkit
Sisältää mainoslinkkejä, mainoslinkit merkitty *-merkillä
Näinä aikoina ruuan kasvattaminen on varmasti ajankohtaisempaa kuin aikoihin. Hyviä oppeja saa paitsi kantapään kautta kokeillen, myös alan kirjoista. Minulla on ollut luettavana tässä muutama mukava kirja, joissa on hyviä vinkkejä puutarhan ystäville.
Kati Jukaraisen, Maria Kesäsen ja Hanna Sumarin Keittiöpuutarha - siemenestä lautaselle* antaa hyviä neuvoja etenkin idätysvaiheeseen, taimien koulimiseen ja karaisemiseen eli ulkoilmaan totuttamiseen. Kirjassa on myös osio hedelmäpuista ja marjapensaista sekä reseptejä.
Sonja Lumpeen Kotipihan kasvihuone* on kiva fiilistelevä ideaopas erilaisiin tapoihin ja materiaaleihin toteuttaa kasvihuone. Kirja esittelee myös yleisimmät kasvihuoneessa kasvatettavat kasvit ja niiden tuholaiset sekä näiden luonnonmukaisen torjunnan kuten nokkosista liotetun torjuntasuihkeen valmistuksen.
Bella Linden ja Lena Granefeltin Omasta maasta - omavaraisen kotipuutarhurin käsikirja* on tietopaketti viljelyn perusteista niin maaperän kuin muiden viljelykasvien kasvatusolosuhteiden suhteen. Kirjan kansilehdillä on myös puutarhurin vuosikalenteri. Toki koska kirja on ruotsalainen, eivät kaikki ajoitukset aivan osu yksiin meidän ilmaston kanssa, mutta viitteellisesti.
Tiina Hälvän ja Marcel Hägglundin Ruokaa omasta maasta on samantyyppinen opas kotipuutarhaan kasvualustasta lähtien. Tässä kirjassa on runsaasti kivoja reseptejä.
Puutarhan hoitoa, kuten mitä vain muutakin harrastusta, voi tehdä joko isolla tai pienellä budjetilla. Minulle tärkeää puutarhassa on, että se on edullinen iloa tuottava harrastus, josta on hyötyäkin eli syötävien kasvien viljely on merkittävä osa sitä. On mukavaa, kun puutarhasta saa tarjottavaa omaan pöytään. Rento ote on lisäksi itselleni tässä tärkeää, joskus onnistuu ja joskus ei niinkään.
Kotipuutarhan hintaan vaikuttaa paljon esimerkiksi se, kasvattaako kasvit itse siemenestä asti tai minkä kokoisina taimina kasvit ostaa. Tai rakentaako kasvihuoneen itse vanhoista ikkunoista ja muista jämätarvikkeista vai ostaako sen valmiina. On monta muutakin tapaa säästää puutarhassa ja tässä muutama vinkki koosteena. Puutarhahommissa luovuus on valttia!
* Kasvata kasvit ja kukat itse siemenestä tai jos et halua ihan niin alusta lähteä, osta kasvit ja kukat ihan pikkutaimina. Itse kylvän vihannekset enimmäkseen siemenestä, mutta ostan esimerkiksi lempikesäkukkani petuniat pikkutaimina, jotka istutan entisiin amppeleihin ja kesäkuun puolivälissä ne yleensä jo rönsyilevät kauniisti yli amppelista. Tulee edukkaammaksi kuin ostaa valmiina amppeleita.
* Idätä siemenet vaikkapa tomaattirasioissa, noutolounasrasioissa, joissa on kirkas muovikansi (minikasvihuone!), kananmunakennoissa tai maitopurkin pohjissa. Myös sanomalehdistä voi taitella maatuvat idätysastiat.
* Kerää syksyllä kukkien siemeniä talteen. Tällaisia helposti kerättäviä ovat esimerkiksi krassien ja monien muiden kesäkukkien siemenet.
* Käytä kukkaruukkuina käytöstä poistettuja hauskoja esineitä kuten vuotavia kiuluja, vanhoja kattiloita ja muuta vastaavaa. Tai vaikka rikkinäisiä kumisaappaita! Tässä on vain mielikuvitus rajana.
* Kompostoi keittiöbiojäte ja käytä valmis komposti puutarhan maanparannukseen. Käytä myös käytettyjä kahvinpuruja lannoitteena ruusuille, hortensioille ja muille rodokasveille, jotka viihtyvät happamassa ja tykkäävät juurikin kahvinpuruista lannoitteena. Kaikki kukat ja kasvit eivät tästä pidä eikä puruja kannata kovin suuria määriä laittaa kerralla niillekään, jotka siitä pitävät.
* Jaa perennakasveja ystävien kesken! Meillä on syreenit, kuunliljat, vuorenkilvet, ruusu sekä vaahterapuu lahjaksi saatuja ja muualta siirrettyjä. Suosi muutenkin monivuotisia kukkia ja istutuksia, niin ei tarvitse joka vuosi hommata uusia kesäkukkia. Esimerkiksi monivuotisen orvokin voi syksyllä istuttaa kukkapenkkiin ja sieltä siirtää tarvittaessa taas kukkaruukkuun kesäksi. Muista myös pistokkaista lisääminen.
Näin huhtikuussa onkin aika kylvää ja esikasvattaa monia puutarhakasveja, kuten paprikaa ja tomaattia. Tomaatit onkin taimella, kohta ne on koulittava suurempiin ruukkuihin. Huhti-toukokuun vaihteessa menee esikasvatukseen seuraava erä puutarhakasveja, muun muassa maissia ja kesäkurpitsaa. Mukavaa kevään odotusta!
at huhtikuuta 08, 2022 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: kotipuutarha, puutarha, puutarhablogi, puutarhakirja, tomaatin taimet
keskiviikko 9. maaliskuuta 2022
Kevättalven lankavinkit ja alekoodi
Sisältää mainoslinkkejä, mainoslinkit merkitty *-merkillä
Tässä pari lempilankavinkkiä tältä talvelta.
Dropsin Merino Extra Fine -lanka* on etenkin asusteisiin, kuten lapasiin ja pipoihin, hyvin sopiva lanka. Toki se käy myös ihan neuleisiin, tällainen merinolanka on tosin painavampaa kuin keveät villalangat, joten siksi oma suositus on käyttää tätä nimenomaan asusteisiin. Kuvassa alla sävynä Dark Heather.
Toinen lempiyhdistelmäni on neuloa hattaraisella Drops Kid-Silk Mohair -langalla* yhdessä jonkin alpakka- tai alpakkasekoitelangan, kuten Drops Airin kanssa. Näistä tulee yhdessä tosi hattarainen ja pehmeä neulos vaikka villapaitoihin. Myös kesällä voi tietenkin pitää kevyitä villavaatteita ja -asusteita, mutta näin kevättä kohti lankakoria alkavat täyttää itselläni puuvillasekoitelangat, jotka sopivat mainiosti kevyempiin kesäneuleisiin. Puuvilla-bambusekoitelangat ovat omia lemppareitani.
Jos neulonta kiinnostaa ja langat ovat huvenneet talven projekteihin, AdLibriksellä on nyt lisäale -15% lankoihin* koodilla LANGAT22. Alennus ei koske Istexin lankoja. Koodin saa käyttöön syöttämällä se kassalla alennuskoodi -kohtaan. Alekoodi on tarkoitettu yksityishenkilöille ja se on voimassa 31.3.2022 saakka.
at maaliskuuta 09, 2022 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: drops air, drops extra merino, drops kid-silk mohair, lankavinkit, neulonta
lauantai 5. maaliskuuta 2022
Tässä näin maaliskuun pakkasille helppo ja kaunis talvinen sisustusvinkki ulos. Eli itselläni hieman välillä unholassa ollut klassinen jäälyhty, josta saa tuunattua astetta jännittävämmän laittamalla jotakin koristeita sankoon jäädyttämisvaiheessa. Koristeet voivat olla havuja, ruusuja, tulppaaneita, kanervia tai vaikka käpyjä. Tässähän on vain mielikuvitus rajana!
Oma lempparini on käyttää jo hieman nuupahtaneita leikkokukkia tähän. Yli 15 asteen pakkasessa jäälyhty jäätyy yleensä päivän ja yön aikana, sitä pienemmissä pakkasasteissa menee useampi vuorokausi. Tällä kertaa tein jäälyhdyn havuista. Havut pysyivät hyvin ämpärin pohjalla itsekseen. Mikäli käyttää jotakin täyttövaiheessa pintaan nousevaa koristetta, kannattaa laittaa vaikka ämpärin kansi tai joku muu paino päälle, jotteivat koristeet karkaa ylös.
Kun lyhty on jäätynyt, on hyvä ottaa hetkeksi ämpäri sisälle ennen kuin aikoo sen sangosta kipata. Tällöin jää irtoaa hieman sangon reunoista ja kippaus onnistuu helposti. Koristeltu jäälyhty on kaunis muutenkin, mutta voi toki sen kynttilänkin sinne laittaa myös. Näin kevättalvella on jo niin valoisaa, ettei paljoa kynttilöitä tulekaan enää käytettyä.
at maaliskuuta 05, 2022 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: jäälyhty, sisustus, sisustusblogi, sisustusvinkki, talvisisustus
tiistai 1. helmikuuta 2022
Pakkaskausi on parhaimmillaan, joten lämmitysasiat ovat ajankohtaisia. Meillähän on talossa lämmitysmuotona maalämpö, jonka huolettomuus houkutti valintavaiheessa. Maalämpökaivomme kävi poraamassa KS-Geoenergi, tästä voit lukea aiemman postauksen maalämpökaivon porauksesta.
Maalämpö on myös edullinen lämmitysmuoto. Sen alhaiset käyttökustannukset johtuvat siitä, että itse lämmitysenergia otetaan maaperästä. Se on siis samalla tavalla uusiutuvaa energiaa kuten tuuli- ja aurinkoenergiakin. Maalämpö itsessään on siten ilmaista, aurinko lämmittää maaperää, johon lämpöenergiaa varautuu ja lisäksi kallioperän geoterminen energia lämmittää lämpökaivoa. Lämmityskustannukset muodostuvat alkuinvestoinnin lisäksi siitä sähköstä, mitä teknisessä tilassa huriseva maalämpöpumppu kuluttaa. Niinpä energiatehokkaan maalämpöpumpun valintaan kannattaa satsata. Meillä on Niben maalämpöpumppu, jossa käyttövesi lämpiää samalla maalämpökaivon energialla.
Sähkön hinta on ollut viime aikoina nousussa, joten mekin olemme tutkineet talomme sähkönkulutusta. Vuotuista sähkönkulutusta ja sen kausivaihtelua voi seurata oman sähkönsiirtoyhtiön verkkopalvelusta. Meillä on jo hieman vertailupohjaa sähkölaskuista maalämpölämmitteisessä talostamme, kun tässä on jonkun aikaa asuttu.
Tässä talon sähkönkulutustietoja parilta vuodelta, kulutus sisältää siis sekä lämmityksen että muun asumisesta johtuvan sähkönkulutuksen. Vuonna 2020 sähkönkulutus oli 8 146 kWh, tosin muutimme asumaan taloon vasta huhtikuun alussa, eli se ei ollut koko vuotta vielä asumiskäytössä. Viime vuonna 2021 sähkönkulutus oli 11 428 kWh. Kausivaihtelua on tietenkin vuodenaikojen mukaan. Kesäkuussa 2020 kulutus oli 415 kWh ja joulukuussa 1682 kWh. Kesäkuussa 2021 kulutus oli 393 kWh ja joulukuussa 1215 kWh. Kesällä siis menee hyvin vähän sähköä, joulukuut ovat olleen melko kylmiä, joten pakkasjaksot nostavat toki talven kulutusta. Talossamme on lämmitettävää alaa 143 m2.
Vuonna 2018 tehdyn talopakettiimme kuuluneen energiatodistuksen laskelman mukaan kulutus talossa on arvioitu olevan 12 601 kWh, eli viime vuoden kulutus on ollut arvioita vähemmän. Vielä voisi kenties tehdä pientä hienosäätöä ilmanvaihtokoneen ja maalämpöpumpun asetusten osalta ja lämmittää tulisijoja enemmän pakkasjaksoilla, mutta tähän arviota alempaan kulutukseen olemme toki oikein tyytyväisiä nytkin. KS-Geoenergin sivuilta voit lukea esimerkin sähkönkulutuksesta talossa, jossa lämmitysjärjestelmä on vaihdettu öljylämmityksestä maalämmöksi.
at helmikuuta 01, 2022 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Labels: hirsitalo, maalämpö, maalämpökaivo, omakotitalo, sähkönkulutus
Uudemmat tekstit Vanhemmat tekstit Etusivu
Pitkälti itse rakentamamme hirsikoti Järvi-Suomen maisemissa. Blogissa omakotitaloasumisen aiheita, puutarhajuttuja, kotoilua ja erilaisia diy-projekteja.
antura betonimuottiperustus följari hirsitalo keittiö lamellihirsi LVI-suunnitelma omakotitalo perustukset perustus pohjapiirrustus rakennuslupa sadevesijärjestelmä salaojajärjestelmä sauna sokkeli takka terassi valu vesikaivo
▼  elokuuta 2022 (2)
►  toukokuuta 2022 (2)
►  huhtikuuta 2022 (1)
Puutarhakirjoja ja kotipuutarhurin säästövinkit
►  maaliskuuta 2022 (2)
Kevättalven lankavinkit ja alekoodi
►  helmikuuta 2022 (1)
►  joulukuuta 2021 (2)
►  marraskuuta 2021 (2)
►  lokakuuta 2021 (2)
►  syyskuuta 2021 (3)
►  elokuuta 2021 (1)
►  heinäkuuta 2021 (1)
►  kesäkuuta 2021 (1)
►  toukokuuta 2021 (1)
►  huhtikuuta 2021 (2)
►  maaliskuuta 2021 (1)
►  tammikuuta 2021 (5)
►  joulukuuta 2020 (2)
►  marraskuuta 2020 (2)
►  lokakuuta 2020 (1)
►  syyskuuta 2020 (1)
►  maaliskuuta 2020 (1)
►  joulukuuta 2019 (1)
►  marraskuuta 2019 (3)
►  syyskuuta 2019 (1)
►  elokuuta 2019 (1)
►  kesäkuuta 2019 (1)
►  toukokuuta 2019 (1)
►  huhtikuuta 2019 (1)
►  maaliskuuta 2019 (2)
►  helmikuuta 2019 (1)
►  tammikuuta 2019 (2)
►  joulukuuta 2018 (1)
►  marraskuuta 2018 (2)
►  lokakuuta 2018 (2)
►  syyskuuta 2018 (3)
►  elokuuta 2018 (2)
►  heinäkuuta 2018 (2)
►  kesäkuuta 2018 (2)
►  toukokuuta 2018 (2)
►  huhtikuuta 2018 (4)
►  maaliskuuta 2018 (7)
►  helmikuuta 2018 (7)
►  tammikuuta 2018 (8)
►  joulukuuta 2017 (6)
►  marraskuuta 2017 (6)
►  lokakuuta 2017 (8)
►  syyskuuta 2017 (5)
►  elokuuta 2017 (6)
►  heinäkuuta 2017 (2)
►  kesäkuuta 2017 (2)
►  toukokuuta 2017 (1)
►  huhtikuuta 2017 (5)
Copyright 2022 ⓒ Hirsiä Aurinkokalliolla. Vintage-frame: freepic.com. Teema: Yksinkertainen. Sisällön tarjoaa Blogger.